Ekibira Mabira kisangibwa mu masekkati ga Uganda mu Disitulikiti y’e Buyikwe era kye kibira ekisinga obunene mu Uganda yonna nga kyesudde ekibuga Lugazi mu Bugwanjuba ate ne Jinja mu Buvanjuba. Mulimu ebitonde nkumu omuli ebinyonyi ssaako ebisolo ebisikiriza abalambuzi nga mu budde buno ekibira kino kibalirirwako obugazi bwa yiika nsanvu zokka oluvannyuma lw’abalumbaganyi okukiyingirira era okuyingira ekibira kino osooka kusanga akaalo akayitibwa Najjembe awali n’akatale k’ebyokulya.